CELEX: 62010TN0345
Language: et
Date: 2010-08-25 00:00:00
Title: Kohtuasi T-345/10: 25. augustil 2010 esitatud hagi — Portugali Vabariik versus komisjon

6.11.2010   
            
            
               ET
            
            
               Euroopa Liidu Teataja
            
            
               C 301/32
            
         25. augustil 2010 esitatud hagi — Portugali Vabariik versus komisjon
   (Kohtuasi T-345/10)
   ()
   2010/C 301/56
   Kohtumenetluse keel: portugali
   
      Pooled
   
   
      Hageja: Portugali Vabariik (esindajad: L. Inez Fernandes ja J. Saraiva de Almeida, keda abistas advokaat M. Figueiredo)
   
      Kostja: Euroopa Komisjon
   
      Hageja nõuded
   
   
               —
            
            
               esimese võimalusena:
               tühistada komisjoni 29. juuni 2010. aasta otsus K(2010) 4255 lõplik, mis puudutab finantskorrektsioone EAGGF arendusrahastust antud abile, mis anti rakendusprogrammile nr CCI 1999.PT.06.1.PO.007 (Portugal — Eesmärk 1, siseriiklik kava) vastavalt meetmele „investeeringud põllumajandusettevõtjatesse”, ja millega vähendati 16 411 829,46 euro võrra EAGGF arendusrahastu sekkumist komisjoni 30. oktoobri 2000. aasta K(2000) 2878 alusel abiprogrammi CCI 1999.PT.06.1.PO.007 (Portugal — Eesmärk 1, siseriiklik kava) raames; ja
            
         
               —
            
            
               teise võimalusena:
               
                           1.
                        
                        
                           tühistada komisjoni 29. juuni 2010. aasta otsus K(2010) 4255 lõplik selles osas, mis mõjutab Portugali Vabariigi poolt tehtud kulutuste — mis seondusid 28. oktoobri 2003 ja 2006. aasta novembri vahel heaks kiidetud taotlustega summas 194 347 574,29 eurot — ühenduse rahastamist;
                        
                     
                           2.
                        
                        
                           tühistada komisjoni 29. juuni 2010. aasta otsus K(2010) 4255 lõplik selles osas, mis mõjutab Portugali Vabariigi poolt tehtud kulutuste –mis seondusid noorte põllumajandustootjate starditoetust puudutavate taotlustega, mis viitasid „investeeringutele põllumajandusettevõtjatesse”, summas 94 621 812,06 eurot — ühenduse rahastamist;
                        
                     
         
               —
            
            
               mõista kohtukulud välja Euroopa Komisjonilt.
            
         
      Väited ja peamised argumendid
   
   Hageja esitab järgmised väited:
   
               a)
            
            
               ELTL artikli 250 rikkumine ja pädevuse puudumine;
            
         
               b)
            
            
               nõukogu 21. juuni 1999. aasta määruse (EÜ) nr 1260/1999 (1) artikli 39 lõike 3 rikkumine;
            
         
               c)
            
            
               nõukogu 17. mai 1999. aasta määruse (EÜ) nr 1257/1999 (2) artikli 5 lõike 2 tagasiulatuv kohaldamine;
            
         
               d)
            
            
               komisjoni 26. veebruari 2002. aasta määruse (EÜ) nr 445/2002 (3) artikli 4 lõike 2 rikkumine;
            
         
               e)
            
            
               komisjoni 2. märtsi 2001. aasta määruse (EÜ) nr 438/2001 (4) artikli 4 rikkumine;
            
         
               f)
            
            
               määruse nr 1257/1999 artikli 5 lõike 2 rikkumine;
            
         
               g)
            
            
               võrdsuse põhimõtte rikkumine;
            
         
               h)
            
            
               võrdsuse ja õiguskindluse põhimõtete rikkumine ning viga seoses sellega, millised rahalised tagajärjed tuleb teha ühenduse õigusnormide rikkumise kohta;
            
         
               i)
            
            
               proportsionaalsuse põhimõtte rikkumine.
            
         
      (1)  Nõukogu 21. juuni 1999. aasta määrus (EÜ) nr 1260/1999, millega nähakse ette üldsätted struktuurifondide kohta (ELT L 161, lk 1; ELT eriväljaanne 14/01, lk 31).
   
      (2)  Nõukogu 17. mai 1999. aasta määrus (EÜ) nr 1257/1999 Euroopa Põllumajanduse Arendus- ja Tagatisfondi (EAGGF) toetuse kohta maaelu arendamiseks ning teatavate määruste muutmise ja kehtetuks tunnistamise kohta (EÜT L 160, lk 80; ELT eriväljaanne 03/25, lk 391).
   
      (3)  Komisjoni 26. veebruari 2002. aasta määrus (EÜ) nr 445/2002, millega kehtestatakse nõukogu määruse (EÜ) nr 1257/1999 (Euroopa Põllumajanduse Arendus- ja Tagatisfondi (EAGGF) toetuse kohta maaelu arendamiseks) üksikasjalikud rakenduseeskirjad (EÜT L 74, lk 1; ELT eriväljaanne 03/35, lk 269).
   
      (4)  Komisjoni 2. märtsi 2001. aasta määrus (EÜ) nr 438/2001, millega kehtestatakse nõukogu määruse (EÜ) nr 1260/1999 üksikasjalikud rakenduseeskirjad juhtimis- ja kontrollisüsteemi kohta seoses struktuurifondidest antava abiga (EÜT L 63, lk 21; ELT eriväljaanne 14/01, lk 132).